Eduardo Camavinga

Eduardo Camavinga (lahir 10 November 2002) merupakan pemain bola sepak profesional Perancis kelahiran Angola yang beraksi di posisi pemain tengah untuk kelab Real Madrid dan pasukan kebangsaan Perancis. Dilahirkan di Miconge,Angola, Camavinga berpindah ke Perancis semasa beliau berusia dua tahun. Pada 5 November 2019, beliau telah memperoleh kerakyatan Perancis.

Kehidupan awal 
Camavinga telah dilahirkan di Miconge, Angola pada tahun 2002. Ibu bapanya merupakan orang Congo dan beliau mempunyai lima orang adik-beradik. Keluarganya berpindah ke Perancis semasa beliau berusia dua tahun. Mereka berpindah ke Fougères, tempat beliau membesar. Camavinga juga berlatih judo buat masa seketika sebelum menumpukan sepenuhnya kepada bola sepak. Pada tahun 2013, rumah Camavingas telah terbakar dijilat api dan banyak harta-harta keluarganya termusnah.

Kerjaya kelab 
Camavinga merupakan sebahagian daripada akademi Rennes ketika berusia sebelas tahun. Beliau menandatangani kontrak pertamanya bersama Rennes pada 14 Disember 2018 ketika berusia 16 tahun dan satu bulan sekali gus menjadi pemain termuda di Rennes. Beliau melakukan penampilan sulungnya untuk Rennes pada perlawanan Ligue 1 menentang Angers yang berakhir dengan keputusan seri 3-3 pada 6 April 2019 lalu menjadikan beliau sebagai pemain Rennes termuda yang pernah beraksi bersama skuad utama iaitu pada usia 16 tahun dan empat bulan.

Kerjaya antarabangsa 
Pada 11 November 2019, Camavinga telah terpilih untuk mewakili pasukan bawah-21 Perancis untuk menghadapi perlawanan menentang Georgia dan Switzerland selepas Matteo Guendouzi dipanggil untuk menyertai skuad senior.

Statistik kerjaya 
.

Pencapaian 
 Pemain Terbaik Bulanan UNFP: Ogos 2019

Catatan

Pautan luar 
 France profile  at FFF
 Stade Rennais Profile
 

Kelahiran 2002
Orang hidup
Pemain bola sepak Perancis
Pemain bola sepak Angola
Pemain Stade Rennais F.C.
Pemain Real Madrid
Pemain Piala Dunia FIFA 2022